b'\n_START_ARTICLE_\nKlini\xc4\x8dna smrt\n_START_PARAGRAPH_\nKlini\xc4\x8dna smrt je medicinski izraz za prekinitev krvnega obtoka in dihanja. To sta nujna pogoja za ohranjanje \xc5\xbeivljenja.  Do tega pride, ko srce preneha biti v rednem ritmu. Tak\xc5\xa1no stanje imenujemo sr\xc4\x8dni zastoj. Izraz se v\xc4\x8dasih uporablja v raziskavah o\xc5\xbeivljanja._NEWLINE_Pred odkritjem o\xc5\xbeivljanja, defibrilacije, adrenalinskih injekcij in drugih zdravil v 20. stoletju, je bila odsotnost krvnega obtoka (in vitalnih funkcij, povezanih z njim) uradna opredelitev smrti. Klini\xc4\x8dna smrt je tako stanje, ko prenehata dihanje in bitje srca, o\xc5\xbeivljanje pa je \xc5\xa1e mogo\xc4\x8de._NEWLINE_V za\xc4\x8detku klini\xc4\x8dne smrti se zavest izgubi v nekaj sekundah. Mo\xc5\xbeganska aktivnost se ustavi v 20-40 sekundah. V tem zgodnjem obdobju se lahko pojavi zasoplost - agonalno dihanje. V\xc4\x8dasih ga napa\xc4\x8dno interpretirajo - kot da je tak\xc5\xa1no dihanje pravilno in zato o\xc5\xbeivljanje ni potrebno. V \xc4\x8dasu klini\xc4\x8dne smrti se v tkivih in organih v telesu vztrajno kopi\xc4\x8dijo ishemi\xc4\x8dne po\xc5\xa1kodbe.\n_START_SECTION_\nMeje preobrata\n_START_PARAGRAPH_\nVe\xc4\x8dina tkiv in organov v telesu lahko pre\xc5\xbeivi klini\xc4\x8dno smrt za dalj\xc5\xa1e obdobje. Krvni obtok je mogo\xc4\x8de ustaviti v celotnem telesu pod srcem za vsaj 30 minut. Po\xc5\xa1kodba hrbtenja\xc4\x8de je omejitveni dejavnik. Odrezana okon\xc4\x8dina se lahko uspe\xc5\xa1no ponovno pritrditi po 6 urah brez cirkulacije krvi pri vi\xc5\xa1jih temperaturah. Kosti, kite in ko\xc5\xbea lahko zdr\xc5\xbeijo tudi od 8 do 12 ur._NEWLINE_Pri mo\xc5\xbeganih se ishemi\xc4\x8dne po\xc5\xa1kodbe kopi\xc4\x8dijo hitreje kot pri drugih organih. \xc4\x8ce so mo\xc5\xbegani brez krvnega obtoka ve\xc4\x8d kot 3 minute pri normalni telesni temperaturi, je popolno okrevanje, brez posebnega zdravljenja, zelo redko. Mo\xc5\xbeganske po\xc5\xa1kodbe ali poznej\xc5\xa1e mo\xc5\xbeganske smrti so posledica dalj\xc5\xa1e \xc4\x8dasovne klini\xc4\x8dne smrti, \xc4\x8detudi srce  ponovno uspe\xc5\xa1no o\xc5\xbeivimo in je krvni obtok uspe\xc5\xa1no obnovljen. Po\xc5\xa1kodba mo\xc5\xbeganov je torej omejevalni dejavnik za okrevanje od klini\xc4\x8dne smrti._NEWLINE_\xc4\x8ceprav je izguba funkcije skoraj takoj\xc5\xa1na, je nemogo\xc4\x8de dolo\xc4\x8diti, po kolik\xc5\xa1nem \xc4\x8dasu klini\xc4\x8dne smrti nedelujo\xc4\x8di mo\xc5\xbegani jasno umrejo. Najbolj ranljive celice v mo\xc5\xbeganih, CA1 nevroni v hipokampusu, so nepopravljivo po\xc5\xa1kodovane \xc5\xbee po 10 minutah brez kisika, vendar pa po\xc5\xa1kodovane celice dejansko umrejo \xc5\xa1ele ve\xc4\x8d ur po o\xc5\xbeivljanju. Tak\xc5\xa1no "zamudno smrt" lahko prepre\xc4\x8dimo  s preprostim in hitrim zdravljenjem z zdravili, tudi po 20ih minutah brez kisika. V drugih predelih mo\xc5\xbeganov so uspe\xc5\xa1no pridobili in vzgojili \xc4\x8dlove\xc5\xa1ke nevrone tudi ve\xc4\x8d ur po klini\xc4\x8dni smrti. Do mo\xc5\xbeganske odpovedi pri klini\xc4\x8dni smrti pride zaradi kompleksnih procesov, ki se zgodijo po tem, ko je krvni obtok obnovljen, \xc5\xa1e posebej  pri procesih, ki vplivajo na krvni obtok v obdobju okrevanja. Nadzor teh procesov je predmet stalnih raziskav._NEWLINE_Leta 1990 je laboratorij za o\xc5\xbeivljanje pod vodstvom Petra Safarija ugotovil, da zmanj\xc5\xa1anje telesne temperature za 3\xc2\xa0\xc2\xb0C po ponovnem zagonu krvnega obtoka lahko podvoji \xc4\x8dasovni interval okrevanja po klini\xc4\x8dni smrti, brez po\xc5\xa1kodbe mo\xc5\xbeganov s 5 minut na 10 minut. To  podhladitveno tehniko so  za\xc4\x8deli uporabljati v urgentni medicini. Kombinacija rahlega zmanj\xc5\xa1anja telesne temperature, zmanj\xc5\xa1anja koncentracije krvnih celic in pove\xc4\x8danja krvnega tlaka po o\xc5\xbeivljanju se je izkazala za \xc5\xa1e posebej u\xc4\x8dinkovito. Omogo\xc4\x8dilo  je okrevanje psov po 12 minutah klini\xc4\x8dne smrti pri normalni telesni temperaturi prakti\xc4\x8dno brez po\xc5\xa1kodb mo\xc5\xbeganov. Podhladitveni tehniki so dodali \xc5\xa1e protokol zdravljenja z zdravili, pri \xc4\x8demer so omogo\xc4\x8dili okrevanje psov po 16 minutah klini\xc4\x8dne smrti, pri normalni telesni temperaturi, brez trajne po\xc5\xa1kodbe mo\xc5\xbeganov. Podhladitvena tehnika brez zdravljenja z zdravili je imela uspe\xc5\xa1no okrevanje po klini\xc4\x8dni smrti po 17 minutah, vendar s po\xc5\xa1kodbo mo\xc5\xbeganov._NEWLINE_Najdalj\xc5\xa1e obdobje klini\xc4\x8dne smrti ma\xc4\x8dke, v laboratorijskih razmerah pri normalni telesni temperaturi z normalnim delovanja mo\xc5\xbeganov, je ena ura.\n_START_SECTION_\nHipotermija v \xc4\x8dasu klini\xc4\x8dne smrti\n_START_PARAGRAPH_\nZmanj\xc5\xa1ana telesna temperatura, ali terapevtska hipotermija v \xc4\x8dasu klini\xc4\x8dne smrti upo\xc4\x8dasni kopi\xc4\x8denje po\xc5\xa1kodb in podalj\xc5\xa1uje obdobje, v katerem se lahko pre\xc5\xbeivi klini\xc4\x8dno smrt. Stopnjo \xc5\xa1kode lahko zmanj\xc5\xa1amo, \xc4\x8de se pribli\xc5\xbeamo pravilu Q10, ki pravi, da se stopnja biokemijskih reakcij zmanj\xc5\xa1a za faktor dva za vsako zmanj\xc5\xa1anje 10\xc2\xa0\xc2\xb0C temperature. Kot rezultat lahko ljudje v\xc4\x8dasih pre\xc5\xbeivijo klini\xc4\x8dno smrt za ve\xc4\x8d kot eno uro pri temperaturi do -20\xc2\xa0\xc2\xb0C. Prognoza je bolj\xc5\xa1a, \xc4\x8de se klini\xc4\x8dna smrt zgodi zaradi podhladitve, kot \xc4\x8de se zgodi pred podhladitvjo. Leta 1999 je 29-letna \xc5\xa1vedinja  Anna B\xc3\xa5genholm pre\xc5\xbeivela 80 minut, ujeta v ledu s temperaturo jedra 13,7\xc2\xa0\xc2\xb0C in popolnoma okrevala. V urgentni medicini je re\xc4\x8deno, da "nih\xc4\x8de ni mrtev, dokler ni topel in mrtev." \xc5\xa0tudije na \xc5\xbeivalih so pokazale, da lahko pre\xc5\xbeivijo do 3 ure klini\xc4\x8dne smrti pri temperaturi blizu 0\xc2\xa0\xc2\xb0C.\n_START_SECTION_\nO\xc5\xbeivljanje v \xc4\x8dasu klini\xc4\x8dne smrti\n_START_PARAGRAPH_\nNamen o\xc5\xbeivljanja (CPR) v \xc4\x8dasu sr\xc4\x8dnega zastoja je ponovna vzpostavitev krvnega obtoka in dihanja. Vendar obstajajo velike razlike v u\xc4\x8dinkovitosti CPR za ta namen. Krvni tlak je zelo nizek pri ro\xc4\x8dnem o\xc5\xbeivljanju in podalj\xc5\xa1a pre\xc5\xbeivetje za samo 10 minut. Vendar obstajajo primeri bolnikov, ki so se med o\xc5\xbeivljanjem vrnili k zavesti, kljub popolnem zastoju srca. Ob odsotnosti mo\xc5\xbeganske funkcije ali odkrite vrnitve k zavesti je nevrolo\xc5\xa1ki status bolnikov, ki so bili izpostavljeni o\xc5\xbeivljanju, negotov. To je nekje med stanjem klini\xc4\x8dne smrt in normalnim delovanjem._NEWLINE_Bolniki, pri katerih se vzdr\xc5\xbeuje krvni obtok in oksigenacija za ohranjanje \xc5\xbeivljenja, medtem ko se ustavita dihanje in sr\xc4\x8dni utrip, se obi\xc4\x8dajno ne \xc5\xa1tejejo za klini\xc4\x8dno mrtve. Vsi deli telesa, razen srca in plju\xc4\x8d, \xc5\xa1e naprej delujejo normalno. Klini\xc4\x8dna smrt nastopi le, \xc4\x8de se stroji, ki zagotavljajo cirkulacijo krvi, izklopijo.\n_START_SECTION_\nKontrolirana klini\xc4\x8dna smrt\n_START_PARAGRAPH_\nDolo\xc4\x8dene operacije mo\xc5\xbeganskih anevrizem ali napak aortnega loka zahtevajo, da se krvni obtok ustavi, medtem ko se odpravljajo napake. Ta namerna za\xc4\x8dasna indukcija klini\xc4\x8dne smrti se imenuje zastoj krvnega obtoka. To se po navadi opravi z zni\xc5\xbeanjem telesne temperature do +18\xc2\xa0\xc2\xb0C (64\xc2\xa0\xc2\xb0F), ustavljanjem srca in delovanja mo\xc5\xbeganov z zdravili zaradi var\xc4\x8devanja z energijo, z izklapljanjem stroja za srce in plju\xc4\x8da, in iz\xc4\x8drpava kri, da odpravimo krvni tlak. Pri tako nizki temperaturi, lahko klini\xc4\x8dno mrtva oseba pre\xc5\xbeivi eno uro, ne da bi utrpela mo\xc5\xbeganske po\xc5\xa1kodbe. Pri ni\xc5\xbejih temperaturah je lahko klini\xc4\x8dno mrtva oseba, v takem stanju dlje \xc4\x8dasa, vendar to v praksi \xc5\xa1e ni klini\xc4\x8dno dokazano.\n_START_SECTION_\nKlini\xc4\x8dna smrt in dolo\xc4\x8danje smrti\n_START_PARAGRAPH_\nV preteklosti so verjeli, da je smrt dogodek, ki sovpada s trenutkom, ko nastopi klini\xc4\x8dna smrt. Zdaj razumemo, da je smrt niz fizi\xc4\x8dnih dogodkov, ne samo enega, in da je dolo\xc4\x8ditev stalne smrti odvisna od drugih dejavnikov, ki presegajo preprosto prenehanje dihanja in bitja srca._NEWLINE_\xc4\x8ce klini\xc4\x8dna smrt nastopi nepri\xc4\x8dakovano, je treba nuditi nujno medicinsko pomo\xc4\x8d. Za\xc4\x8dnemo z o\xc5\xbeivljanjem. V bolni\xc5\xa1nici spro\xc5\xbeimo vse potrebne postopke, da ponovno uspostavimo normalen sr\xc4\x8dni utrip. S temi procesi nadaljujemo, dokler srce ne za\xc4\x8dne normalno biti, ali pa dokler se ne dolo\xc4\x8di, da so nadaljnja prizadevanja nekoristna, ker okrevanje bolnika ni ve\xc4\x8d mo\xc5\xbeno. \xc4\x8ce se sprejme tak\xc5\xa1no odlo\xc4\x8ditev, se objavi \xc4\x8das smrti, o\xc5\xbeivljanje pa se preneha._NEWLINE_\xc4\x8ce se klini\xc4\x8dna smrt pri\xc4\x8dakuje zaradi hude bolezni ali umika podpornega zdravljenja, pogosto velja pravilo "neo\xc5\xbeivljanja" DNR, za katerega se odlo\xc4\x8di bolnik sam. To pomeni, da ga ne bodo o\xc5\xbeivljali in da lahko zdravnik dolo\xc4\x8dijo \xc4\x8das dokon\xc4\x8dne smrti \xc5\xbee ob nastopu klini\xc4\x8dne smrti._NEWLINE_Bolnika, ki je mo\xc5\xbegansko mrtev, vendar njegova plju\xc4\x8da in srce delujejo normalno, lahko proglasijo za dokon\xc4\x8dno mrtvega brez klini\xc4\x8dne smrti. Nekatera sodi\xc5\xa1\xc4\x8da zavra\xc4\x8dajo tak\xc5\xa1no definicijo smrti zaradi verskih prepri\xc4\x8danj dru\xc5\xbeinskih \xc4\x8dlanov.'